Държавен вестник, бр. 103, 2011 г., стр. 9

БРОЙ  103	
Д Ъ Р Ж А В Е Н  В Е С Т Н И К 	
СТР.  9  
(б) доброволен принос от частния сектор 
и други подходящи източници;
(в) такси за обучение, обучителни семинари 
и техническа помощ, публикации и приходи 
от други услуги;
(г) доходи, произтичащи от такива при­
носи, и други доходи, включително доход от 
кредити, дарения и банкови сметки.
2. Фискалната година на Академията е от 
1 януари до 31 декември.
3. Сметките на Академията в съответствие 
с финансовите правила, приети от Съвета 
съобразно член VI, алинея 2, т. (б), подлежат 
на годишен независим външен одит, който 
да отговаря на най-високите стандарти за 
прозрачност, отчетност и легитимност.
4. Страните по това споразумение участват 
в дейности за набиране на средства за Ака­
демията, включително чрез организиране на 
съвместни донорски конференции. 
Член XII
Консултации и обмен на информация
1. Страните по това споразумение трябва 
взаимно да се информират и консултират 
по въпроси от общ интерес относно тяхното 
сътрудничество по споразумението или на 
заседания на Събранието, или в друго под­
ходящо за целта време.
2. Консултации и обмен на информация и 
документи по този член се осъществяват съ­
гласно прилаганите правила, отнасящи се до 
обмена на информация, приети и допълвани 
периодично от всяка страна по това споразу­
мение и подлежащи на договорености, които 
страните могат да решат да сключат с цел 
опазване конфиденциалността, ограничения 
характер и сигурността на обменяната инфор­
мация. Задълженията по отношение обмена 
на информация по това споразумение се за­
пазват след прекратяването на споразумението 
и продължават да се прилагат спрямо всяка 
страна, дори в случай на нейното оттегляне 
от това споразумение. 
Член XIII
Сътруднически взаимоотношения
Академията може да установява сътруд­
нически взаимоотношения с публични или 
частни субекти, които могат да допринасят 
за работата на Академията.
Член XIV
Привилегии и имунитет
1. Академията, членовете на Събранието, 
членовете на Съвета, членовете на Меж­
дународния висш консултативен съвет, на 
Международния академичен консултативен 
съвет, деканът, служителите и експертите се 
ползват с привилегии и имунитет, каквито са 
договорени между Академията и Република 
Австрия.
2. Академията може да сключва спора­
зумения с други държави за осигуряване на 
съответни привилегии и имунитет. 
Член XV
Отговорност
Страните по това споразумение няма да 
носят отговорност, индивидуално или колек­
тивно, за дългове, отговорности или други 
задължения на Академията; декларация в 
този смисъл ще бъде включена във всяко 
споразумение, подписано с Академията по 
силата на чл. XIV.
Член XVI
Изменения
Това споразумение може да бъде изменяно 
само със съгласието на всички страни по това 
споразумение. Уведомление за съгласие се 
прави в писмен вид пред депозитаря. Всяко 
изменение влиза в сила след получаването от 
депозитаря на уведомление от всички страни 
по това споразумение или на друга дата, за 
която страните са се съгласили.
Член XVII
Преходни разпоредби
1. Преходните разпоредби, направени с 
консенсус на базата на разпоредбите на Ме­
морандума за създаване на Международна 
академия по противодействие на корупцията 
в Лаксенбург, Австрия, на 29 януари 2010 г., 
продължават да действат, докато стартира 
вземането на решенията от компетентните 
органи на базата на това споразумение.
2. Всички решения, засягащи задължения, 
поети от СНПООН, Асоциацията „Приятели на 
Академията“ и Република Австрия за целите 
на създаването на Академията, които биха 
могли да доведат до отговорности, могат да 
се вземат само единодушно от Съвета.
Член XVIII
Влизане в сила и депозитар
1. Това споразумение е отворено за под­
писване от държавите (наричани по-нататък 
„държави“) и международните организации 
(наричани по-нататък „международни орга­
низации“) до 31 декември 2010 г. То подлежи 
на ратификация, приемане или одобрение.
2. Държавите и международните органи­
зации, които не са подписали това спора­
зумение, могат да се присъединят към него 
впоследствие.
3. Това споразумение влиза в сила шестдесет 
дни след датата на депозиране на инструмен­
тите за ратификация, приемане, одобрение 
или присъединяване на три държави или 
международни организации.
4. За всяка държава или международна ор­
ганизация, която ратифицира, приеме, одобри 
или се присъедини към това споразумение 
след датата на неговото влизане в сила, това